CELEX: 62006CA0066
Language: sk
Date: 2008-11-20 00:00:00
Title: Vec C-66/06: Rozsudok Súdneho dvora (druhá komora) z  20. novembra 2008 – Komisia Európskych spoločenstiev/Írsko (Nesplnenie povinnosti členským štátom — Smernica 85/337/EHS — Posudzovanie vplyvov projektov na životné prostredie — Povolenia udelené bez posudzovania)

10.1.2009   
            
            
               SK
            
            
               Úradný vestník Európskej únie
            
            
               C 6/2
            
         Rozsudok Súdneho dvora (druhá komora) z 20. novembra 2008 – Komisia Európskych spoločenstiev/Írsko
   (Vec C-66/06) (1)
   
   (Nesplnenie povinnosti členským štátom - Smernica 85/337/EHS - Posudzovanie vplyvov projektov na životné prostredie - Povolenia udelené bez posudzovania)
   (2009/C 6/02)
   Jazyk konania: angličtina
   Účastníci konania
   
      Žalobkyňa: Komisia Európskych spoločenstiev (v zastúpení: F. Simonetti, X. Lewis, splnomocnení zástupcovia, F. Louis, advokát, C. O'Daly, solicitor)
   
      Žalovaný: Írsko (v zastúpení: D. O'Hagan, J. Connolly a G. Simons, splnomocnení zástupcovia)
   
      Vedľajší účastník, ktorý v konaní podporuje žalovaného: Poľská republika (v zastúpení: E. Ośniecka-Tamecka, splnomocnená zástupkyňa)
   Predmet veci
   Nesplnenie povinnosti členským štátom – Porušenie článku 2 ods. 1 a článku 4 ods. 2 až 4 smernice Rady 85/337/EHS z 27. júna 1985 o posudzovaní vplyvov určitých verejných a súkromných projektov na životné prostredie (Ú. v. ES L 175, s. 40; Mim. vyd. 15/001, s. 248), zmenenej a doplnenej smernicou 97/11/ES z 3. marca 1997 (Ú. v. ES L 73, s. 5; Mim. vyd. 15/003, s. 151) – Povolenia udelené bez posudzovania
   Výrok rozsudku
   
               1.
            
            
               Neprijatím, v súlade s článkom 2 ods. 1 a článkom 4 ods. 2 až 4 smernice Rady 85/337/EHS z 27. júna 1985 o posudzovaní vplyvov určitých verejných a súkromných projektov na životné prostredie, zmenenej a doplnenej smernicou 97/11/ES z 3. marca 1997, všetkých opatrení potrebných na to, aby pred vydaním povolenia projekty, ktoré môžu mať významné vplyvy na životné prostredie a patria do kategórií projektov uvedených v prílohe II bode 1 písm. a) až c) a písm. f) tejto smernice, podliehali povoľovaciemu konaniu a posudzovaniu, pokiaľ ide o ich vplyvy v súlade s článkami 5 až 10 uvedenej smernice, si Írsko nesplnilo povinnosti, ktoré mu vyplývajú z tejto smernice.
            
         
               2.
            
            
               Írsko je povinné nahradiť trovy konania.
            
         
               3.
            
            
               Poľská republika znáša svoje vlastné trovy konania.
            
         
      (1)  Ú. v. EÚ C 108, 6.5.2006.